《赠侍御钝庵何君升任德安府太守诗》
明代·湛若水

何使君，何使君，人称有脚之阳春。阳春到处物皆欣，二方遗爱六碑存。

按辔骢马无生尘，剖符帝命乘朱轮。德安用德不用罚，千里牧刍无斗群。

坐使闾阎风俗淳，循良之政为一新。尔时德民吁叹哉，何父何母使君仁。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。